Document ID: 32003D0175

Neuvoston päätös,
tehty 7 päivänä maaliskuuta 2003,
Euroopan kehitysrahaston korkojen käytöstä AKT-valtioissa sekä merentakaisissa maissa ja merentakaisilla alueilla toimivien yksittäisten asiantuntijoiden kotiutetun hallinnointijärjestelmän käyttöönottoon liittyvien kustannusten rahoittamiseksi
(2003/175/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Loméssa 8 päivänä joulukuuta 1984 allekirjoitetun kolmannen AKT-ETY-yleissopimuksen,
ottaa huomioon Loméssa 15 päivänä joulukuuta 1989 allekirjoitetun ja Mauritiuksessa 4 päivänä marraskuuta 1995 allekirjoitetulla sopimuksella(1) muutetun neljännen AKT-EY-yleissopimuksen(2),
ottaa huomioon 19 päivänä helmikuuta 1985 tehdyn sisäisen sopimuksen yhteisön tukien rahoituksesta ja hoidosta(3), jäljempänä "kuudetta EKR:ää koskeva sisäinen sopimus", ja erityisesti sen 9 artiklan 2 kohdan,
ottaa huomioon 16 päivänä heinäkuuta 1990 tehdyn sisäisen sopimuksen neljännen AKT-EY-yleissopimuksen mukaisesta yhteisön tukien rahoituksesta ja hoidosta(4), jäljempänä "seitsemättä EKR:ää koskeva sisäinen sopimus", ja erityisesti sen 9 artiklan 2 kohdan,
ottaa huomioon 20 päivänä joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen neljännen AKT-EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta(5), jäljempänä "kahdeksatta EKR:ää koskeva sisäinen sopimus", ja erityisesti sen 9 artiklan 2 kohdan,
ottaa huomioon komission ehdotuksen,
sekä katsoo seuraavaa:
(1) Komissio ei saa 1 päivästä tammikuuta 2003 lähtien enää siirtää AKT-valtioissa sekä merentakaisissa maissa ja merentakaisilla alueilla toimivien yksittäisten asiantuntijoiden hallinnointia ulkopuolisille yksityisoikeudellisille yksiköille.
(2) Tarvittava rahoitus olisi kuudetta, seitsemättä ja kahdeksatta Euroopan kehitysrahastoa (EKR) koskevien sisäisten sopimusten mukaisesti katettava eri EKR:ista talletetuille varoille kertyneistä koroista, jotka sisältyvät tällä hetkellä EKR:n yleisiin käyttövaroihin,
ON PÄÄTTÄNYT SEURAAVAA:
1 artikla
Siirretään Euroopan kehitysrahaston yleisissä käyttövaroissa olevista eri EKR:ista talletettujen varojen koroista saaduista tuloista 2700000 euroa uuden AKT-valtioissa sekä merentakaisissa maissa ja merentakaisilla alueilla toimivien yksittäisten asiantuntijoiden hallinnointijärjestelmän kotiuttamisesta aiheutuvien kulujen rahoittamiseen.
2 artikla
Tämä päätös tulee voimaan päivänä, jona se tehdään.
Tehty Brysselissä 7 päivänä maaliskuuta 2003.

Labels: 2
5
10
9
18